open-index/open-wikipedia-markdown huggingface dataset:
குசராத்தி இலக்கிய கழகம்

thumb| விபூல் கல்யாணி, தற்போதைய தலைவர்
**குசராத்தி இலக்கிய கழகம்** (*Gujarati Literary Academy*), முன்பு **குசராத்தி சாகித்ய மண்டலம்** என்பது ஐக்கிய இராச்சியத்தில் பதிவு செய்யப்பட்ட தொண்டு நிறுவனமாகும். இந்த அமைப்பு, குசராத்தி இலக்கியம் மற்றும் மொழியின் ஆய்வு, பயன்பாட்டில் ஆர்வமுடைய அனைவரையும் உறுப்பினராக ஏற்றுக்கொண்டு குசராத்திய இலக்கிய மேம்பாட்டினை கொள்கையாகக் கொண்டுள்ளது. புலம்பெயர்ந்த குசராத்தி எழுத்தாளர்கள் மற்றும் உலகம் முழுவதிலுமிருந்து கவிஞர்கள், சாதி, மதம், பிரிவுகள் அல்லது தேசிய வேறுபாடுகள் ஆகியவற்றிற்கு எந்த முக்கியத்துவமும் இல்லாமல் செயல்படுகிறது. இது குசராத்தி சாகித்ய கழகம் என்றும் அழைக்கப்படுகிறது. இந்தியாவில் உள்ள குசராத்து மாநில அரசாங்கத்தின் குசராத் சாகித்ய கழகம் என்பது அரசு சார்ந்த அமைப்பாகும் எனவே இதில் குழப்பம் வேண்டாம்.

இந்த நிறுவனம் 12 பிப்ரவரி 1977-ல் இலண்டனில் நிறுவப்பட்டது. அப்போதைய 'குஜராத்தி சாகித்ய மண்டல்', தலைவராக தஹ்யாபாய் படேல் மற்றும் செயலாளராக யோகேஷ் படேல் ஆகியோர் செயல்பட்டனர் இந்தியாவிற்கு வெளியே குசராத்தி மொழி மற்றும் இலக்கியப் படிப்புகளை வழங்குதல் உள்ளிட்ட திட்டம் பெரிய லட்சியங்களுடன் குசராத்தி மொழி மேம்பாட்டிற்காகத் துவங்கப்பட்டது. இதன் முதல் தலைவராக மறைந்த கவி தஹ்யாபாய் படேல் செயல்பட்டார். விபூல் கல்யாணி இதன் பொதுச் செயலாளராகப் பொறுப்பேற்றதால், கழகம் சிறந்த தொலைநோக்கு மற்றும் செயல்பாடுகளுடன் முன்னேறியது. இதன் தற்போதைய தலைவர் விபூல் கல்யாணி ஆவார். இவர் இந்த அமைப்பின் நிறுவன உறுப்பினர்களில் ஒருவராவார். இவர் குசராத்தி இதழான 'ஒபினியன்' தொகுத்து வரும் ஒரு புகழ்பெற்ற பத்திரிகையாளர் ஆவார். பத்ரா வட்காமா இதன் பொதுச் செயலாளர் ஆவார். இவர் குசராத்தி இலக்கியப் படைப்புகளின் மொழிபெயர்ப்பாளராகவும், புகழ்பெற்ற நூலகராகவும் உள்ளார்.

குசராத்தி இலக்கிய கழகம் இதன் பத்திரிகையான *அஷ்மிதா* மற்றும் சில தொகுப்புகளை அவ்வப்போது சீரான கால இடைவெளியின்றி வெளியிடுகிறது. இந்த அமைப்பு குசராத்தி மொழியினைக் கற்றுக்கொள்ளவும் தேர்வுகளுக்காகவும் குசராத்தி மொழிப் பாடப் புத்தகங்களையும் வெளியிட்டுள்ளது. இதன் தேர்வுத் திட்டத்தினை குசராத்து மாநில அரசு அங்கீகரித்துள்ளது. மேலும் இந்த அரசாணையில் அப்போதைய குசராத்து கல்வி அமைச்சர் கர்சந்தாசு சோனேரி கையெழுத்திட்டார்.

குசராத்திய இலக்கிய கழகம் பல ஆண்டுகளாக எண்ணற்ற மொழி மேம்பாட்டு நிகழ்வுகளை ஏற்பாடு செய்துள்ளது. உமாசங்கர் ஜோஷி, தர்ஷக், நிரஞ்சன் பகத், ரகுவீர் சவுத்ரி, யஷ்வந்த் சுக்லா, குஜராத்தின் முதல்வர் மறைந்த சிமன்பாய் படேல் மற்றும் பலர் உட்படக் குசராத்தி இலக்கியத்தில் நூற்றுக்கணக்கான நன்கு அறியப்பட்ட இலக்கியப் பேச்சாளர்கள் கலந்துகொண்டு சிறப்பித்துள்ளனர். முன்னாள் இங்கிலாந்து கல்வி அமைச்சர் ரோட்ஸ் பாய்சன், கீத் வாஸ் (நாடாளுமன்ற உறுப்பினர்)., லார்ட் தேசாய்,  லார்ட் டோலாக்கியா, லார்ட் பரேக் மற்றும் பலரும் கலந்துகொண்டுள்ளனர்.

புலம்பெயர் குசராத்தி எழுத்தாளர்களுக்கான சிறுகதைப் போட்டி உட்படப் பல போட்டிகளையும் இந்த சங்கம் தொடர்ச்சியாக ஏற்பாடு செய்கிறது.

## மேனாள் தலைவர்கள்

* கவி தஹ்யாபாய் படேல்
* பல்வந்த் நாயக்
* யோகேஷ் படேல்
* போபட்லால் ஜரிவாலா
* வல்லப நாதா
* பத்ரா வட்கம
* மருத்துவர் அனில் ககல்வாலா

## மேற்கோள்கள்

## வெளி இணைப்புகள்

* குசராத்தி லெக்சிகன் திட்டம் 
* யூடியூப்பில் கவிஞர் அனில் ஜோஷி
* நிறுவனத்தின் பதிவு
* தொண்டு நிலை
* ஸ்கிரிப்ட் https://www.scribd.com/doc/8735685/Gujarati-Literary-Academy-2
* பள்ளி குறிப்பு: சுவாமிநாராயண் பள்ளி நீஸ்டன் https://web.archive.org/web/20111006012743/http://mandir.org/school/index.htm
* நிகழ்வுகளின் உதாரணம் - அக்னய்
தேசிய கவிதை

**தேசிய கவிதை** (*National poetry*) என்பது ஒரு மொழியில் கவிதை பற்றிய பட்டியல் அல்லது ஒரு தேசத்தால் அங்கீகரிக்கப்பட்ட கவிதை ஆகும்.

உலக மொழிகள் பல நாடுகளால் (ஆங்கிலோஸ்பியர், ஃபிரான்கோபோனி, லத்தீன் அமெரிக்கா, ஜெர்மன் மொழி பேசும் ஐரோப்பா) பங்களிக்கும் பெரிய அளவிலான கவிதைகளைக் கொண்டுள்ளன. அதே சமயம் சிறிய மொழிகளுக்கு, ஒரு குறிப்பிட்ட மொழியில் உள்ள கவிதைகள் தேசியக் கவிதைக்கு ஒத்ததாக இருக்கும். இந்த மொழியுடன் தொடர்புடைய தேசம் அல்லது இனம் இங்குத் தொகுக்கப்பட்டுள்ளது.

## சமகாலம்
### ஆசியா
#### மத்திய கிழக்கு
* பாரசீக கவிதைகள்
* பிய்யுட்
* நவீன எபிரேய கவிதை

#### கிழக்குக்கு அருகில்
* அரபு கவிதை
* அஜர்பைஜானி இலக்கியம்
* பாரசீக இலக்கியம்
* துருக்கிய கவிதை

#### தெற்காசியா
* ஆப்கானிய கவிதை
** பாஷ்டோ இலக்கியம் மற்றும் கவிதை
* பங்களாதேஷ் கவிதை
** புத்தி
* இந்திய கவிதை
** அசாமிய கவிதை
** பெங்காலி கவிதை
** குஜராத்தி கவிதை
** இந்தி இலக்கியம்
** கன்னட கவிதை
** காஷ்மீரி கவிதை
** மலையாள கவிதை
** மராத்தி கவிதை
** மெய்டே கவிதை ( மணிப்பூரி கவிதை )
** நேபாளி கவிதை
** ராஜஸ்தானி கவிதை
** சிந்தி கவிதை
** தமிழ் கவிதை
** தெலுங்கு கவிதை
** உருது கவிதை
** ஆங்கிலத்தில் இந்திய கவிதை
* பாகிஸ்தான் கவிதை
** உருது கவிதை

#### கிழக்கு ஆசியா
* சீன கவிதை
* ஜப்பானிய கவிதை
* கொரியக் கவிதை
* வியட்நாமிய கவிதை

#### தென்கிழக்கு ஆசியா
* ஜாவானிய கவிதை
* தாய் கவிதை
* பிலிப்பைன்ஸ் கவிதை
* சிங்கப்பூர் கவிதை
* தென்கிழக்கு ஆசிய கவிதை

### ஐரோப்பா
* அல்பேனிய கவிதை
* பிரித்தானிய கவிதை
** கார்னிஷ் கவிதை
** ஆங்கில கவிதை
*** பழைய ஆங்கிலக் கவிதை
** மேங்க்ஸ் கவிதை
** ஸ்காட்டிஷ் கவிதை
** வெல்ஷ் கவிதை
*** ஆங்கிலோ-வெல்ஷ் கவிதை
* கற்றலான் கவிதை
* பின்லாந்து கவிதை
* பிரெஞ்சு கவிதை
* செருமனிய கவிதை
* ஐஸ்லாந்து கவிதை
* ஐரிஷ் கவிதை
* இத்தாலிய கவிதை
* போலந்து மொழி கவிஞர்களின் பட்டியல்
* போர்த்துகீசிய கவிதை
* உரோமானிய கவிதை
* உருசிய கவிதை
* பல்கேரிய கவிதை
* செர்பிய காவிய கவிதை
* சுலோவாக் கவிதை
* இசுபானிய கவிதை
* உக்ரேனிய கவிதை

### அமெரிக்கா
* பிரேசிலிய கவிதை
* கனடிய கவிதை
* லத்தீன் அமெரிக்க கவிதை
* மெக்சிகன் கவிதை
* பெருவியன் கவிதை
* ஐக்கிய நாடுகள் கவிதை
* போர்ட்டோ ரிக்கன் கவிதை

### ஆப்பிரிக்கா
* மலகாசி கவிதை
* தென்னாப்பிரிக்க கவிதை
* சுவாஹிலி கவிதை

## வரலாற்று கவிதைகள்
* ராப்சோட்
* ரிஷி
* சமசுகிருத கவிதை
* இந்திய காவிய கவிதை
* பார்ட்
* ஸ்கால்ட்
* ஜெர்மானிய கவிதை
* பழைய நார்ஸ் கவிதை
* விவிலியம் கவிதை
* எபிரேய மற்றும் யூத காவிய கவிதை
* கஜல்
* லத்தீன் கவிதை

## மேலும் பார்க்கவும்

* இனவியல்
* லத்தீன் அமெரிக்க கவிதை

பகுப்பு:கவிதை
மசுகருல் இசுலாம் கவிதை விருது

**மசுகருல் இசுலாம் கவிதை  விருது** (ஆங்கிலம்: *Mazharul Islam Poetry Award*; ; *மஜருல் இஸ்லாம் கபிதா புரோஷ்கர்*) என்பது வங்க மொழிக் கவிதைத் துறையில் சாதனை மற்றும் ஒட்டுமொத்த பங்களிப்பில் சேவையாற்றிய கவிஞர்களை அங்கீகரிப்பதற்காக வங்காளதேச வங்காள அகாதமியால் வழங்கப்படுகிறது. வங்காள தேச கவிஞர், நாட்டுப்புறவியலாளர் மற்றும் கல்வியாளர் மஜருல் இசுலாத்தின் நினைவைப் போற்றும் வகையில் 2010-ல் இந்த விருதினை அறிமுகப்படுத்தியது.

## வெற்றியாளர்கள்

* 2010 – அபுல் உசேன்
* 2011 – சையத் சம்சுல் ஹக்
* 2012 – ஷாஹித் காத்ரி
* 2013 – பெலால் சௌத்ரி
* 2014 – ஆசாத் சௌத்ரி
* 2015 – முகமது ரபிக்
* 2016 – அபுபக்கர் சித்திக்
* 2017 – ரூபி ரகுமான்
* 2018 – முகமது நூருல் ஹுதா
* 2019 – மகாதேவ் சாஹா
* 2020 - பிகிரண் பிரசாத் பருவா
* 2021 - மகபுசா கானம்
* 2022 - கௌதம் புத்த தாசு

## மேலும் பார்க்கவும்

* வங்காள அகாதமி இலக்கிய விருது

## மேற்கோள்கள்

## வெளி இணைப்புகள்
* வங்காள அகாதமி (அதிகாரப்பூர்வ தளம்) 

பகுப்பு:வங்காள மொழி இலக்கியம்
தந்த மூக்கு மரங்கொத்தி

**தந்த மூக்கு மரங்கொத்தி** ( *Ivory-billed woodpecker* ) என்பது உலகிலிருந்து அற்றுவிட்ட மரங்கொத்தி ஆகும். இது தெற்கத்திய ஐக்கிய அமெரிக்கா மற்றும் கியூபாவின் நீர்நிலை படிவுநில  கடின மரக் காடுகள் மற்றும் மிதவெப்ப ஊசியிலையுள்ள காடுகளைச் சேர்ந்தது.  வாழ்விட அழிவு, வேட்டையாடுதலால் இவற்றின் எண்ணிக்க மிகமிகக் குறைத்துவிட்டதால் பன்னாட்டு இயற்கைப் பாதுகாப்புச் சங்கம் இதை மிக அருகிய இனம் என வகைப்படுத்தும் செம்பட்டியலில் சேர்த்துள்ளது. மேலும் அமெரிக்க பறவைகள் சங்கத்தால் "நிச்சயமாக அல்லது அநேகமாக அழிந்துவிட்டன" என்று வரையறைக்கபட்டுள்ளது. 1944 ஆம் ஆண்டு லூசியானாவில் ஒரு அமெரிக்க தந்த மூக்கு மரங்கொத்தி பார்வையில் பட்டது. மேலும் 1987 ஆம் ஆண்டில் கியூபாவின் தந்தத்த மூக்கு மரங்கொத்தி கடைசியாக பார்வையில் சிக்கியது. அதற்கு முந்தைய ஆண்டும் பறவை தென்பட்டது என்பது குறிப்பிடத்தக்கது.

இந்தப் பறவையின் விருப்பமான உணவில் பெரிய வண்டு குடம்பிகள் (லார்வா) உள்ளன. குறிப்பாக மரத்தில் துளையிடும் செராம்பிசிடே வண்டுகள், தென் மாக்னோலியா, பேக்கான்கள், ஏகோர்ன்கள், இக்கரி கொட்டைகள், காட்டு திராட்சைகள் மற்றும் பேரிச்சம்பழங்கள் போன்ற பல்வேறு பழங்கள் உட்பட உணவுப் பொருட்களை உண்கிறது. மரத்தை துளையிடும் வண்டுகளின் குடம்பிகளை உணவாக கொள்ள, இப்பறவை அதன் பெரிய அலகைப் பயன்படுத்தி, மரங்களின் பட்டைகளை கொத்தி அகற்றும். இது வாழும் பகுதியில் வேறு எந்த உயிரினங்களாலும் இந்த கடினமான மரப்பட்டைகளை அகற்ற முடியாது, மேலும் இந்த குடம்பிகளை வேட்டையாடுவதில் ஐவரி அலகு மரங்கொத்திக்கு உண்மையான போட்டியாளர்கள் யாருமில்லை.

இது அமெரிக்காவின் மிகப்பெரிய மரங்கொத்தி மற்றும் உலகின் மிகப்பெரிய மரங்கொத்திகளில் ஒன்றாகும். இதன் மொத்த நீளம் 48 முதல் 53 செமீ (19 முதல் 21 அங்குலம்) மற்றும் சராசரியாக அறக்கைகளின் அகலம் 76 செமீ (30 அங்குலம்) இருக்கும். வளர்ந்த பறவையின் அலகு தந்த நிறத்தில் இருக்கும்.  எனவே இதுவே பறவையின் பொதுவான பெயராக ஆனது.  இளம் பறவைகளுக்கு இது சுண்ணாம்பு வெள்ளை நிறத்தில் இருக்கும். இப்பறவைகள் மரங்களடர்ந்த சதுப்பு நிலம், ஒப்பீட்டளவில் திறந்த பழைய-வளர்ந்த காடுகள், கியூபாவில், மலையக பைன் காடுகள் உள்ளிட்ட வாழ்விடங்களில் காணப்பட்டது. ஆண், பெண் பறவைகள் சேர்ந்து ஒரு மரத்தில் தரையில் இருந்து தோராயமாக 15-70 அடி (4.6-21.3 மீ) உயரத்தில் ஒரு பொந்தை கொத்தி உருவாக்குகின்றன.  கூடு உருவாக்க பயன்படுத்தபடும் அந்த பொந்தின் ஆழம் தோராயமாக 50 செ.மீ (20அங்) இருக்கும்.
## குறிப்புகள்

## மேற்கோள்கள்

## வெளி இணைப்புகள்

* Ivory-billed Woodpecker (Northern) 
* The U.S. Fish and Wildlife Service draft recovery plan
* U.S. Fish and Wildlife Service Delisting Proposal .

பகுப்பு:அமெரிக்கப் பறவைகள்
நடால்யா வாசுகோ

**நடால்யா லுபோமிரிவ்னா வாசுகோ** (*Natalya Vasko*) உக்ரைனிய நாட்டைச் சேர்ந்த ஒரு நடிகையாவார். ஒரு தொலைக்காட்சித் தொகுப்பாளராகவும் இவர் பணிபுரிந்தார். 1972 ஆம் ஆண்டு அக்டோபர் மாதம் 19 ஆம் தேதியன்று எல்விவ் மாகாணத்தில் உள்ள செர்வோனோக்ராத்து நகரத்தில் இவர் பிறந்தார். உக்ரைன் நாட்டின் கீவ் நகரில் உள்ள தேசிய கல்வியியல் இளையோர்  நாடகக் குழுவில் முன்னணி நடிகையாக இருந்தார். தி நெசுட்டு ஆஃப் தி டர்டில்டோவ் (2017) என்ற திரைப்படத்தில் நடித்ததற்காக "சிறந்த துணை நடிகை" பிரிவில் கோல்டன் டிசிக்கா விருதை வென்றார். நடால்யா லுபோமிரிவ்னா வாசுகோ உக்ரைனிய திரைப்பட அகாடமியின் உறுப்பினராகவும் உள்ளார்.
## மேற்கோள்கள்

## புற இணைப்புகள்
* 

பகுப்பு:உக்ரைனிய நடிகர்கள்
விபாவரி தேஷ்பாண்டே

**விபாவரி தேஷ்பாண்டே** ஓர் இந்திய நடிகை, எழுத்தாளர் மற்றும் இயக்குநர் ஆவார். அவர் மராத்தி நாடகம் மற்றும் மராத்தி சினிமாவில் பணியாற்றி வருகிறார்.

## தொழில்

### எழுத்தாளர் மற்றும் இயக்குநர்
தேஷ்பாண்டே கல்லூரி நாடகத்தில் நடிப்பு மற்றும் இதர பணிகளுடன் தனது வாழ்க்கையைத் தொடங்கினார். தில்லியின் தேசிய நாடகப் பள்ளி ஏற்பாடு செய்த பல்வேறு படிப்புகளிலும், பிரபல நாடக ஆளுமை சத்யதேவ் துபே நடத்திய பட்டறைகளிலும் கலந்து கொண்டார். நாடகத்திற்காக பணிபுரிந்தபோது, முக்கியமாக திரைக்கு வெளியே எழுத்துத் துறையில் விபாவரி பணியாற்றினார். *ஸ்டார் பிரவாஹா*வில் ஒளிபரப்பான மராத்தி தொலைக்காட்சித் தொடரான *அக்னிஹோத்ராவுக்கும்* அவர் வசனம் எழுதியுள்ளார்.

தேஷ்பாண்டே குழந்தைகளுக்கான நாடகங்களைத் தயாரிக்கும் இந்தோ-ஜெர்மானியக் குழுவான "கிரிப்ஸ்"ஸுடன் நாடக அரங்கில் தீவிரமாகப் பணியாற்றிவருகிறார். நடிப்பு மற்றும் வசனம் எழுதுவதோடு, *கும்மா பண்டா கும்மா என்ற* கன்னட நாடகத்தையும் இயக்கியுள்ளார்.

### நடிப்பு
பல விருதுகளை வென்ற 2004 திரைப்படமான *[[ஷ்வாஸ்]]* திரைப்படத்தில் வரவேற்பாளராக நடித்தார். அவரது அடுத்த பாத்திரம் ஸ்மிதா தல்வால்கரின் தயாரிப்பான *சாட்ச்யா ஆத் காரத்தில்* இருந்தது. இதில் அவர் கேதகி என்ற பாத்திரத்தில் நடித்தார். கதையின் முக்கிய ஏழு கல்லூரி மாணவர்களில் ஒருவராக இருந்தார். டாக்டர். ஜப்பார் படேல் இயக்கிய ஆவணப்படம் ஒன்றிலும் பணியாற்றினார்.

பின்னர் சில ஹிந்தி படங்களில் பக்க வேடங்களில் நடித்தார். 2009 ஆம் ஆண்டு *[[ஹரிஷ்சந்திராச்சி ஃபேக்டரி]]* என்ற திரைப்படத்தில் இந்திய சினிமாவின் தந்தை தாதாசாஹேப் பால்கேவின் மனைவி சரஸ்வதி பால்கே என்ற வரலாற்று பாத்திரத்தில் நடித்தபோது அவருக்கு பெரிய வரவேற்பு கிடைத்தது. 'இந்தியாவின் முதல் முழு நீள திரைப்படமான *[[ராஜா ஹரிஸ்சந்திரா|ராஜா ஹரிச்சந்திராவை]]* உருவாக்கும் நோக்கில் தனது கணவருக்கு உதவிய மனைவி'யாக தேஷ்பாண்டே நடித்தார். சரஸ்வதி கதாபாத்திரத்திற்காக எமைசிடிஏ வழங்கும் சிறந்த நடிகைக்கான விருதையும் பெற்றார். 2010 ஆம் ஆண்டில், *நடரங்* படத்தில் குணாவின் மனைவி துவாரகாவாக நடித்தார். ஆனந்த் யாதவ் எழுதிய  நாவலை அடிப்படையாகக் கொண்டு, துவாரகாவின் பாத்திரம் தமாஷாவில் கணவனின் ஈடுபாட்டை விரும்பாத மனைவியாக இருந்தது. 2011 இல், தேஷ்பாண்டே மராத்தியின் சிறந்த பாடகர் மற்றும் மேடை நடிகர்களில் ஒருவரான பால் கந்தர்வாவின் மனைவியின் மற்றொரு வரலாற்று பாத்திரத்தைச் சித்தரித்தார். இத்திரைப்படத்தில் அவரது பாத்திரம் பால் கந்தர்வாவின் முக்கிய பாத்திரத்தை ஆதரித்தது. அவர் பெண்கள் நடிக்காத போது நாடக அரங்கில் பெண் வேடங்களில் நடித்தார்.

## திரைப்படவியல்

## தனிப்பட்ட வாழ்க்கை
இந்தியாவின் மகாராஷ்டிராவில் உள்ள புனேவில் பிறந்து வளர்ந்த விபாவரி தேஷ்பாண்டே புனேவில் உள்ள கார்வேர் உயர்நிலைப் பள்ளியில் பள்ளிப்படிப்பை முடித்தார். கலை மற்றும் மக்கள் தொடர்பியல் துறையில் பெர்குசன் கல்லூரியில் பட்டம் பெற்றார். அவரின் தந்தை, உபேந்திரா தீட்சித் 1931 இல் புனேவில் அவரது தாத்தாவால் நிறுவப்பட்ட சர்வதேச புத்தக சேவை என்ற பெயருடைய புத்தக அங்காடியை நடத்துகிறார். அவரது தாயார் மனீஷா தீட்சித் ஒரு அறிஞர், எழுத்தாளர் மற்றும் நாடக விமர்சகர் ஆவார். இவரது பாட்டி முக்தாபாய் தீட்சித் மராத்தியில் பிரபல எழுத்தாளர் மற்றும் நாடக ஆசிரியரும் ஆவார்.

## மேற்கோள்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
குருசாமி சந்திரன்

**குருசாமி சந்திரன்** (*Gurusamy Chandran*) (பிறப்பு ஏப்ரல் 08, 1970) என்பவர் இந்தியாவின் தமிழ்நாட்டினைச் சேர்ந்த நாட்டுப்புற ஆய்வாளர், தமிழ்ப் பேராசிரியர் மற்றும் நாட்டுப்புறக் கலைஞர் ஆவார். இவர் **மதுரை சந்திரன்** என நன்கு அறியப்படும் கிராமிய இசைப் பாடகர் ஆவார்.

## இளமையும் கல்வியும்
மதுரை மாவட்டம் அவனியாபுரத்தில் குருசாமி பாண்டியம்மாள் இணையரின் ஐந்தாவது மகனாகச் சந்திரன் 1970ஆம் ஆண்டு ஏப்ரல் மாதம் 08ஆம் நாளன்று பிறந்தார். பள்ளிக் கல்வியினை மதுரையில் முடித்த சந்திரன், கல்லூரிக் கல்வியில் இளநிலை தமிழ் இலக்கியப் படிப்பினை காரைக்குடி அழகப்பா பல்கலைக்கழகத்திலும், இளங்கலை கிராமப்புற தொழில் மேலாண்மை படிப்பினையும் முதுகலை தமிழ் மற்றும் இந்திய இலக்கியம் குறித்த பாடத்தினையும் திண்டுக்கல் காந்தி கிராமம் கிராமியப் பல்கலைக்கழகத்திலும் முடித்துள்ளார். ஆய்வியல் நிறைஞர் மற்றும் முனைவர் பட்ட ஆய்வினை தஞ்சாவூர் தமிழ்ப் பல்கலைக்கழகத்தில் முடித்துள்ளார்.

## நாட்டுப்புற பாடகராக
சந்திரனின் தந்தையாரும் நாட்டுப்புற பாடகர் ஆவார். இவர் இளமையிலே பள்ளிப் பருவத்தில் பாடல்களைப் பாடி பரிசுகள் பல பெற்றுள்ளார். கல்லூரிக் காலங்களில் தமிழ்நாடு முற்போக்கு எழுத்தாளர்கள் கலைஞர்கள் சங்க மாநாட்டு மேடைகளில் பாடல்கள் பாடியதன் மூலம் பரவலாக அறியப்பட்டார். பின்னர் 20க்கும் மேற்பட்ட இசைத் தொகுப்புகளை வெளியிட்டு உள்ளார்.

## விருதுகள்
* கலை வளர் மணி. 2007. தமிழ்நாடு அரசு
* மக்கள் பாடகன். 2013. தமிழ்நாடு முற்போக்கு எழுத்தாளர் சங்கம்
* இன்னிசை செம்மல். 2019 மனித நேயப் பேரவை, திருவாரூர்
* நா. வானமாமலையார் விருது. 2021. தமிழய்யா கழகம், மதுரை

### இசைத் தொகுப்பு
* ஓம் அங்காளி

## மேற்கோள்கள்

## வெளி இணைப்புகள்
* மதுரை சந்திரன் பாடல்கள்-இராக இசை உலகத் தொகுப்பு

பகுப்பு:1970 பிறப்புகள்
பகுப்பு:தமிழ் நாட்டுப்புறப் பாடகர்கள்
பகுப்பு:நாட்டார் இசை
பகுப்பு:மதுரை மாவட்ட மக்கள்
கவிதா சீனிவாசன்

**கவிதா சீனிவாசன்** நேபாளத்தைச் சேர்ந்த ஓர் இந்திய நடிகை, தயாரிப்பாளர், இயக்குநர் மற்றும் திரைக்கதை எழுத்தாளர் ஆவார். அவர் நேபாளி வலத்திரை கேளிக்கை நாடகமான பிஎஸ் ஜிந்தகி (2016) க்காக அறியப்படுகிறார்.

## தனிப்பட்ட வாழ்க்கை
கவிதா, பப்புவா நியூ கினியா, ஜாம்பியா, இந்தியா மற்றும் அமெரிக்கா ஆகிய நாடுகளில் வளர்ந்தார். அவர் பிராண்டீஸ் பல்கலைக்கழகத்தில் உயிர்வேதியியல் படித்தார். மாசசூசெட்ஸ் தொழிநுட்ப நிறுவனத்தில் (எம்ஐடி) கட்டிடக்கலை மற்றும் நகரத் திட்டமிடலில் இளங்கலைப் பட்டத்தை முடித்தார். அவர் நாடகம் மற்றும் தயாரிப்புகளிலும் பங்கேற்கிறார்.

## தொழில்
சீனிவாசன் 2009 இல் குர்பான் என்னும் திரைப்படம் மூலம் இந்தியில் அறிமுகமானார். மேலும் தென்னிந்திய திரைப்படங்களிலும் நடித்துள்ளார். அவர் 2013 இல் காளிசரண் திரைப்படத்தில் தெலுங்கில் அறிமுகமானார். 2014 இல் ஆதியும் அந்தமும் என்ற தமிழ் திரைப்படத்தின் மூலம் தமிழில் அறிமுகமானார்.

கவிதா, 2011 இன் *சர்ச் ஆஃப் காட்* என்ற ஆவணப்படத்திலும் தோன்றினார். இது இந்தியாவில் உள்ள ஒரு மாய தீவுக்குச் சென்று தனது வாழ்க்கையில் ஆழமான அர்த்தத்தைக் கண்ட ஒரு அமெரிக்கப் பெண்மணியின் உருமாற்றப் பயணத்தை சித்தரிக்கிறது.

கவிதா தனது நேபாள இணய கேளிக்க நாடகமான பிஎஸ் ஜிந்தகியில் அவர் தயாரிப்பாளராகவும், எழுத்தாளராகவும் மற்றும் படைப்பாளராகவும் உள்ளார். அவர் ஜூனா அக்தர் வேடத்தில் இந்நாடகத்தில் நடிக்கிறார். அவரது அக்கா கதாபாத்திரமான கோகாப் அக்தரின் வேடத்தில் சுஜாதா கொய்ராலா நடிக்கிறார்.

## திரைப்படவியல்

### திரைப்படங்கள்

### நாடகங்கள்

## மேற்கோள்கள்

பகுப்பு:தமிழ் நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
சஜனிகாந்த தாசு

**சஜனிகாந்த தாசு** (*Sajanikanta Das*)(25 ஆகத்து 1900 - 11 பிப்ரவரி 1962) என்பவர் வங்க மொழிக் கவிஞர், இலக்கிய விமர்சகர் மற்றும் *ஷானிபரர் சித்தியின்* ஆசிரியர் ஆவார்.

## இளமை
சஜனிகாந்தா பர்தமான் மாவட்டத்தில் உள்ள பெடல்பன் கிராமத்தில் பிறந்தார். தினாஜ்பூரின் தினாஜ்பூர் ஜிலா பள்ளியில் நுழைவுத் தேர்வில் தேர்ச்சி பெற்று 1918-ல் கொல்கத்தா மாநிலக் கல்லூரியில் சேர்ந்தார். அரசியல் காரணங்களால் தாசு இங்குத் தனது படிப்பை முடிக்காமல், பாங்குரா வெசுலியன் சேவைக் கல்லூரியில் சேர்ந்தார். இதன்பிறகு ஸ்காட்டிஷ் தேவாலயக் கல்லூரியில் இளமறிவியலில் தேர்ச்சி பெற்றார்.

## இலக்கிய வாழ்க்கை
தாசு முது அறிவியல் படிக்கும் போது மதிப்பிற்குரிய பெங்காலி இதழான *ஷானிபரர் சித்தியில்* சேர்ந்து *பாப்குமார் பிரதான்* என்ற புனைபெயரில் எழுதினார். இதன் 11வது இதழிலிருந்து பத்திரிகையின் தலைமை ஆசிரியரானார். இவர், நையாண்டி அடிப்படையிலான விமர்சனங்களுக்காகப் பிரபலமானார். இவரது உரைநடை, நையாண்டி தாக்குதல் வங்காளத்தின் பிரபலங்களைப் பாதித்தது. இவர் *பிரபாசி*, *டைனிக் பாசுமதி* மற்றும் *பங்கஸ்ரீ* இதழ்களிலும் இணைந்து பணியாற்றினார். தாசு பண்டைய பெங்காலி இலக்கியம், வங்காளத்தின் சமூக-அரசியல் பிரச்சினைகள் குறித்து ஆய்வு செய்து கட்டுரைகளை வெளியிட்டார். இவர் ஒரு ஆக்கப்பூர்வமான விமர்சகர், பாடலாசிரியர், திரைக்கதை எழுத்தாளர் மற்றும் நாடக எழுத்தாளர் என அவரது காலத்தில் நன்கு அறியப்பட்ட அறிவுஜீவியாக இருந்தார். தாசு தொடர்ந்து பத்து ஆண்டுகள் பாங்கிய சாகித்ய பரிசத்தின் தலைவராக இருந்தார். கொல்கத்தாவில் ஷானிரஞ்சன் அச்சகம் மற்றும் ரஞ்சன் வெளியீட்டு இல்லம் ஆகியவற்றை நிறுவினார்.

## வெளியீடுகள்
சஜனிகாந்த தாசு வெளியிட்டப் புத்தகங்கள்:

* *மோனோதர்பன்*
* *பாதை சால்டே காசர் ஃபுல்*
* *அஜாய்*
* *பாப் ஓ சந்தோ*
* *பங்களா சாஹித்யர் இதிஹாஸ்*
* *பாங்கோ ரங்கபூம்*
* *பாஞ்சிஸ் பைஷாக்*
* *மது ஓ ஃபுல்*
* *அங்குஷ்தோ*
* *வில்லியம் கேரி*
* *ரவீந்திரநாத் : ஜிபோன் ஓ சாஹித்யா*

## மேற்கோள்கள்

பகுப்பு:வங்காள மொழி இலக்கியம்
பகுப்பு:1962 இறப்புகள்
பகுப்பு:1900 பிறப்புகள்
காசி அப்துல் வதூத்

**காசி அப்துல் வதூத்** (*Kazi Abdul Wadud*)(26 ஏப்ரல் 1894 - 19 மே 1970) ஒரு வங்காள கட்டுரையாளர், விமர்சகர், நாடகாசிரியர் மற்றும் வாழ்க்கை வரலாற்றாசிரியர் ஆவார். இவர் பெரிய பரித்பூரில் (தற்போதைய) ராஜ்பரி, பாங்ஷாவில் ஒரு கீழ்-நடுத்தர குடும்பத்தில் பிறந்தார். இவருடைய தந்தையின் பெயர் காசி சயீத் ஹோசன் (காசி சாகிருதினும் கூட).

## கல்வி
1913-ல், வதூத் டாக்கா கல்லூரிப் பள்ளியில் பல்கலைக் கழக நுழைவுத் தேர்வு கல்வியினை கற்றுத் தேர்ச்சியினைப் பெற்றார். பின்னர் இவர் கொல்கத்தாவில் உள்ள மாநிலக் கல்லூரியில் ஐ. ஏ. மற்றும் இளங்கலைப் பட்டம் பெற்றார். 1919-ல் இவர் கொல்கத்தா பல்கலைக்கழகத்தில் பொருளாதாரத்தில் முதுகலைப் பட்டம் பெற்றார்.

## பங்களிப்புகள்
1926-ல், வதூத் டாக்காவில் *முஸ்லீம் சாஹிட்டோ சோமாஜ்* நிறுவினார். மேலும் இவர் சில இளம் எழுத்தாளர்களுடன் *புத்தர் முக்தி* (அறியாமையிலிருந்து எழுச்சி) இயக்கத்தை வழிநடத்தினார். வதூத்தின் செய்தித்தாள் *ஷிகா*  இயக்கத்தின் வளர்ச்சியை அதிகரிக்க உதவியது. சையத் அப்துல் ஹொசென் மற்றும் காசி மோதஹர் ஹொசைன் ஆகியோரும் இந்த இயக்கத்தில் இணைந்தனர். காசி அப்துல் வதூத் வங்காள முசுலீம் இலக்கிய இயக்கத்துடன் நெருங்கிய தொடர்புடையவர்.

## பணி
வதூத் கொல்கத்தா பாடநூல் குழுவில் வேலை செய்தார். 1920-ல் இவர் டாக்கா இடைநிலைக் கல்லூரியில் (இப்போது டாக்கா கல்லூரி) இலக்கியப் பேராசிரியராகச் சேர்ந்தார். ஏனெனில் பெங்காலி மொழியில் பட்டதாரி பதவி கிடைப்பது மிகவும் அரிது. 1947க்குப் பிறகு, தாக்கா பல்கலைக்கழகம் இவரை கற்பிப்பதற்காக முன்மொழிந்தது. ஆனால் வதூத் கொல்கத்தாவில் எழுதுவதற்கான வாய்ப்புகளைப் பெற்றார். இதனால், இவர் தனது வாழ்நாள் முழுவதும் கொல்கத்தாவிலிருந்தார்.

## திருமணம்
1916-ல், வதூத் தனது மாமாவின் மூத்த மகள் ஜமீலா காதுனை மணந்தார். இவரின் மனைவி 1954-ல் இறந்தார்.

## கட்டுரைகள்

* சாஸ்வோடோ போங்கோ
* சோமஜ் ஓ சாஹிட்டோ

## மற்ற புத்தகங்கள்

* மீர் போரிபார் (கதை), 1918
* நோடிபோக்ஷே (நாவல்), தேதி தெரியவில்லை
* ராபிந்த்ரோ கபோ பத்தோ (விமர்சனம்), பெங்காலி 1334 கி.பி
* டொருன் (கதை மற்றும் சிறு நாடகங்களின் தொகுப்பு) கொல்கத்தா, பெங்காலி 1355 கி.பி
* பொத் அல்லது பைபோத்(நாடகம்) பெங்காலி 1346
* நஸ்ருல் புரோதிவா (விமர்சனம்), 1949
* ஆசாத்(நாவல்), 1948
* கிரியேட்டிவ் பெங்கால் (பெங்காலி கட்டுரைகளின் மொழிபெயர்ப்பு), 1950
* போபிட்ரோ குரானர் புரோதோம் பகுதி (டார்ஜோமா) பெங்காலி 1337 அட்

## விருதுகள்
1970 - "சிசிர் குமார் விருது"

## மேற்கோள்
"எனக்கு மனிதனுக்கு வறுமை வேண்டாம், பெரிய செழிப்பு வேண்டும்." -வதூத்

## மேற்கோள்கள்

பகுப்பு:Articles with hCards
பகுப்பு:மேற்கு வங்காள எழுத்தாளர்கள்
பகுப்பு:இந்திய எழுத்தாளர்கள்
பகுப்பு:1970 இறப்புகள்
பகுப்பு:1894 பிறப்புகள்
பகுப்பு:வங்காள எழுத்தாளர்கள்
பகுப்பு:வங்காள மொழி இலக்கியம்
மா. மாதவி

**வில்லுப்பாட்டு மாதவி**, தமிழகத்தின் தென்காசி மாவட்டம், வீரகேரளம்புதூர் வட்டம், ஆலங்குளம் ஊராட்சி ஒன்றியத்தில் உள்ள அச்சங்குட்டம் ஊராட்சியில்  வாழும் மாரிச்செல்வம்-மாலதி தம்பதியருக்கு பிறந்தவர் மாதவி. மாதவி பள்ளிப்பருவத்திலிருந்து விக்கிரமசிங்கபுரம் இசக்கிப் புலவர், வல்லம் மாரியம்மாள் மற்றும்  கடையநல்லூர் கணபதி ஆகியோரிடம் வில்லுப்பாட்டுக் கலையை பயின்றவர். மாதவி தமது 14 வயதில் தமது சொந்த ஊரான அச்சங்குட்டம் முத்தராம்மன் கோயில் திருவிழாவின் போது வில்லுப்பாட்டை அரங்கேற்றம் செய்தார். இதனைத் தொடர்ந்து மாதவி தென் தமிழகத்தின்  தென்காசி மாவட்டம்,  திருநெல்வேலி மாவட்டம் தூத்துக்குடி மாவட்டம் மற்றும் கன்னியாகுமரி மாவட்டங்களின் கோயில் விழாக்களில்  வில்லுப்பாட்டு பாடி வருகிறார்.

## மேற்கோள்கள்

## வெளி இணைப்புகள்
*  தென்காசி மாவட்டம், பூலாங்குளம் கோவில் கொடை விழாவில்  மாதவி வில்லுப்பாட்டு - காணொளி
* வில்லுப்பாட்டு மாதவியின் நேர்காணல்

பகுப்பு:தென்காசி மாவட்ட மக்கள்
பகுப்பு:இந்திய வில்லிசைக் கலைஞர்கள்
பகுப்பு:வாழும் மக்கள்
பகுப்பு:இந்தியப் பெண்கள்
பகுப்பு:தமிழ் கலைஞர்கள்
சத்தியேந்திர குமார் ஜெயின்

**சத்தியேந்திர குமார் ஜெயின்** (**Satyendar Kumar Jain**) ஆம் ஆத்மி கட்சியின் அரசியல்வாதி ஆவார். இவர் அரவிந்த் கெஜ்ரிவால் தலைமையிலான  தில்லி அரசின் அமச்சரவையில் 28 டிசம்பர் 2013 முதல் 28 பிப்ரவரி 2023 முடிய பதவி வகித்தவர். இவர் தில்லி அரசின் சுகாதாரம் & குடும்ப நலம், தொழில்கள், உள்துறை, மின்சாரம், குடிநீர், நகர்புற வளர்ச்சித் துறை அமைச்சராக செயல்பட்டவர். 
 
இவர் பணமோசடி குற்றச்சாட்டில் அமலாக்க இயக்குனரகத்தால் 31 மே 2022 அன்று கைது செய்யப்பட்டு திகார் சிறையில் அடைக்கப்பட்டார். 28 பிப்ரவரி 2023 அன்று இவர் தனது அமைச்சர் பதவியிலிருந்து விலகினார். மே 2023-இல் சத்தியேந்திர குமார் ஜெயின் மீது நடுவண் புலனாய்வுச் செயலகம் சொத்துக் குவிப்பு வழக்கு பதிவு செய்தது.
## இடைக்கால ஜாமீன்
26 மே 2023 அன்று இந்திய உச்ச நீதிமன்றம் பண மோசடி வழக்கில் சிறை சென்ற சத்தியேந்திர குமார் ஜெயினுக்கு மருத்துவக் காரணங்களுக்காக இடைக்கால ஜாமீன் வழங்கியது. பிறகு அவர் நிரந்தர ஜாமின் கேட்டு அவர் மனு தாக்கல் செய்தார். இதனை இந்திய உச்ச நீதிமன்றம் தள்ளுபடி செய்தது. இதனையடுத்து அவர் திகார் சிறைக்கு திரும்பினார்.
## ஜாமீன்
பணமோசடி வழக்கில் இரண்டு ஆண்டுகளுக்கு பிறகு சத்யேந்தர் ஜெயினுக்கு தில்லி சிறப்பு நீதிமன்றம் ஜாமின் வழங்கியதால், திகார் சிறையிலிருந்து வீட்டிற்கு திரும்பினார்.
## இதனையும் காண்க
* மணீஷ் சிசோடியா
* மக்கள் பிரதிநிதிகளுக்கான சிறப்பு நீதிமன்றங்கள்
## மேற்கோள்கள்

பகுப்பு:வாழும் மக்கள்
பகுப்பு:1964 பிறப்புகள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:தில்லி அரசு
பகுப்பு:தில்லி சட்டமன்ற உறுப்பினர்கள்
பகுப்பு:ஆம் ஆத்மி கட்சி அமைச்சர்கள்
பதூம்

**பதூம் அல்லது பதம்** (**Padum** Or  **Padam**) இந்தியாவின் வடக்கில் உள்ள லடாக் ஒன்றிய பகுதியின் கார்கில் மாவட்டத்தின் சன்ஸ்கார் வருவாய் வட்டத்தில் அமைந்த பேரூராட்சி ஆகும். இவ்வூர் சன்ஸ்கார் மலைத்தொடரில் 3669 மீட்டர் உயரத்தில் உள்ளது. திபெத்திய பௌத்த மதகுருவான பத்மசாம்பவர் பெயரில் இந்த ஊருக்கு பதூம் அல்லது பதம் எனப்பெயரிட்டனர். இது கார்கில் நகரத்திற்கு தென்கிழக்கே 230.7 கிலோ மீட்டர் தொலைவிலு; லே நகரத்திற்கு தென்மேற்கே 445.6 கிலோ மீட்டர் தொலைவிலும் உள்ளது. பதூம் நகரத்திலிருந்து லே செல்ல கார்கில் வழியாகச் சுற்றிச் செல்ல வேண்டும்.  தற்போது இமாச்சலப் பிரதேசத்தின் தார்ச்சாவிலிருந்து நேரடியாக லே நகரத்திற்கு செல்ல சாலை நிறுவப்பட்டு வருகிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 261 குடும்பங்கள் கொண்ட பதூம் ஊரின் மக்கள் தொகை   1,538 ஆகும். அதில் ஆண்கள்  808  மற்றும் பெண்கள் 730  ஆக உள்ளனர். பாலின விகிதம் 1000 ஆண்களுக்கு 903  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.72%  ஆகவுள்ளனர்.

## போக்குவரத்து
இமாச்சலப் பிரதேசத்திலிருந்து லே நகரம் செல்ல கார்கில் வழியாகச் சுற்றிச் செல்ல வேண்டியுள்ளது. இதனால் பயண நேரத்தைக் குறைக்க புதிதாக லே மாவட்டததின் நிம்குவிலிருந்து, இமாச்சலப் பிரதேசத்தின் லாகௌள்-ஸ்பீதி மாவட்டத்தின் தார்ச்சா வரை புதிய சாலை நிறுவப்படுகிறது.இச்சாலைப் பணி 2023ம் ஆண்டிற்குள் முடிக்க திட்டமிடப்பட்டுள்ளது.

## மேற்கோள்கள்

## ஆதார நூற்பட்டியல்
* Janet Rizvi. (1996). *Ladakh: Crossroads of High Asia*. Second Edition. Oxford University Press, Delhi. .
*Osada *et al.* (2000). *Mapping the Tibetan World*. Yukiyasu Osada, Gavin Allwright, and Atsushi Kanamaru. Reprint: 2004. Kotan Publishing, Tokyo. .
* Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia. .

## வெளி இணைப்புகள்
* Photos of Padum
* Images taken at the Karsha Monastery, near Padum 

பகுப்பு:கார்கில் மாவட்டம்

பகுப்பு:லடாக்கில் உள்ள ஊர்களும்  நகரங்களும்
ஓகே பூமர்

" **ஓகே பூமர்** " (இந்தியாவில் **பூமர் அங்கிள்**) என்பது ஒரு பிடி வரி மற்றும் இணைய பகடிச் சொல் ஆகும். இது புத்தாயிரத்துக்கு முன் பிறந்தவர்களாலும் தலைமுறை ஒய் (புத்தாயிரவர்)  பொதுவாக பயன்படுத்தபடுகிறது. இரண்டாம் உலகப் போரைத் தொடர்ந்து இரண்டு தசாப்தங்களில், குறிப்பாக 1946ஆம் ஆண்டிற்கும், 1963ஆம் ஆண்டிற்கு இடையில் பிறந்தவர்கள். இளம் தலைமுறையினர் ஓகே பூமர்களை கேலி செய்ய இச்சொல் பயன்படுத்தப்பட்டது. 

பல தசாப்தங்களுக்கு முன்பு தோன்றி என்றோ வழக்கொழிந்து போன இந்த சொற்றொடர் 2019 நவம்பரில் வெளியான டிக்டாக் காணொளி வழியாக மீண்டும் பரவலான கவனத்தை ஈர்த்தது. அதில் ஒரு வயதானவருக்கு பதிலளிக்கும் விதமாக பயன்படுத்தபட்டிருந்தது. வழக்கொழிந்து போனதாக கருதப்பட்ட இந்த சொற்றொடர் தொழில்நுட்ப மாற்றத்திற்கு எதிர்ப்பு, காலநிலை மாற்ற மறுப்பு, சிறுபான்மை உறுப்பினர்களை ஓரங்கட்டுதல், இளைய தலைமுறையினரின் விழுமியங்களுக்கு எதிரான பேச்சுக்கு போன்றவற்றிகு பதிலடியாக வளர்ந்துள்ளது.   

இந்த சொற்றொடர் வணிகரீதியாக வணிகப் பொருட்களை விற்கவும் பயன்படுத்தப்பட்டது. மேலும் இது பல வர்த்தக முத்திரைகளாகவும் பயன்படுத்தபட்டது. 

## தோற்றம்
"ஓகே பூமர்" இன் முதல் பதிவு 2009  செப்டம்பர் 29 அன்று ரெடிட் கருத்துரையில் உள்ளது,  இது 2015 இல் 4சான் இணையதளத்தில் தோன்றியது.   2019 ஆம் ஆண்டின் பிற்பகுதியில்  சமூக ஊடகங்கள் போன்றவற்றில் கவனம் செலுத்ததுல் போன்ற நடவடிக்கைகளில் ஈடுபடும் இளைய தலைமுறையினரைக் கண்டித்து அடையாளம் தெரியாத முதியவர் ஒருவர் டிக்டாக்கில்  பேசியதற்கு எதிர்வினையாக "ஓகே பூமர்" என்ற சொல் வெகுஜனப் பிரபலமடைந்தது. அந்த முதியவர், "புத்தாயிரவர் மற்றும் இசட் தலைமுறையில் பிறந்தவர்களுக்கு பீட்டர் பான் நோய்க்குறி (சமூக ரீதியாக முதிர்ச்சியடையாத தன்மை) உள்ளது [...] அவர்கள் எப்போதும் வளர விரும்புவதில்லை"  என்று கூறினார். இந்த முந்தைய தலைமுறையினரின் தாக்குதலுக்கு எதிராக ஆயிரக்கணக்கான பார்வையாளர்கள் "சரி பூமர்" என்று பதிலளித்தனர். 

## பூமர் அங்கிள்
இது இந்தியாவில் இந்தப் பகடி சொல் *பூமர் அங்கிள்* என்று பயன்படுத்தப்படுகிறது. உலகமயமாக்களுக்கு முந்தைய தலைமுறையில் உறவு முறையில் உள்ளவரையும், தெரிந்தவர்களையும் அழைக்கப் பயன்படுதப்பட்ட *மாமா* என்ற சொல் ஆங்கில வழிக் கல்விமுறையால் முன்பின் தெரியாதவர்கள், உறவினர்கள் என அனைவரையும் *அங்கிள்* என்று அழைக்கும் வழக்கம் உருவானது. *அந்தக் காலத்தில், கலிகாலமாய் போனது, அந்தக் காலம் போல வராது* போன்ற சொற்களை பயன்படுத்தி பழைய பல்லவியைப் பாடி அறிவுரை சொல்பவர்கள், சொல்லவரும் செய்தியை சவ்வுபோல இழுத்து பேசுபவர்கள்,   போன்றோரின் வாயை அடைக்கவும், பரிகாசம் செய்யவும் *பூமர் அங்கிள்* என்ற சொல் புத்தாயிரவரால் பயன்படுத்தபடுகிறது. இது சிலசமயங்களில் சாதிப்பெருமை, இனப்பெருமை பேசும் பிற்போக்குவாதிகளாக உள்ள இளைஞர்களை அழைக்கவும் பயன்படுத்தபடுகிறது.
## இதனையும் காண்க
* தலைமுறை
* பேபி பூமர்கள் - (1946-1964)
* எக்ஸ் தலைமுறை - (பிறப்பு 1965- 1979)
*தலைமுறை ஒய்  -(1980-1994) 
*இசட் தலைமுறை - (1995-2009)
*ஆல்பா தலைமுறை - (2010-2024)
*பீட்டா தலைமுறை - (2025-2039)

## குறிப்புகள்

பகுப்பு:வயதுசார் பாகுபாடு
பகுப்பு:தலைமுறைகள்
ஜெயா மேத்தா

**ஜெய மேத்தா** (*Jaya Mehta*) என்பவர் **ஜெய வல்லபதாசு மேத்தா** என்றும் அறியப்படுபவர் இந்தியாவின் குசராத்து மாநிலத்தினைச் சேர்ந்த குசராத்தி மொழிக் கவிஞர், விமர்சகர் மற்றும் மொழிபெயர்ப்பாளர் ஆவார். இவர் தான் படித்த தி. ந. தா. தா. மகளிர் பல்கலைக்கழகத்தில் பணிபுரிந்தார்.

## வாழ்க்கை
ஜெய மேத்தா ஆகத்து 16, 1932 அன்று பாவ்நகருக்கு அருகிலுள்ள கோலியாக் கிராமத்தில் (தற்போது குசராத்தில் உள்ள பவநகர் மாவட்டம்) இலலிதாபென் மற்றும் வல்லபதாசு ஆகியோருக்கு மகளாகப் பிறந்தார். பி. டி. சி. முடித்து பள்ளி ஆசிரியையாகப் பணியாற்றத் தொடங்கினார். இவர் தனது படிப்பை பின்னர் தொடர்ந்து 1954-ல் இளங்கலை மற்றும் 1963-ல் முதுகலை படிப்புகளை மும்பை திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் முடித்தார். இதன் பின்னர் இவர் முனைவர் பட்ட ஆராய்ச்சியினை இதே  பல்கலைக்கழகத்தில் முடித்தார். குசராத்தி மொழிப் பேராசிரியராகப் பணியாற்றி ஓய்வு பெற்றார். இவர் *சுதா* (சௌராஷ்டிரா அறக்கட்டளையின் வார இதழ்) மற்றும் *விவேகன்* (குசராத்தி துறையின் மூன்று மாத இதழ், சி. ந. தா. தா. மகளிர் பல்கலைக்கழகம்) ஆகியவற்றின் இணை ஆசிரியராக இருந்தார். இவர் *பிரவாசி*, *[[பம்பாய் சமாச்சார்]]* மற்றும் *சம்கலின்* நாளிதழ்களில் கட்டுரைகள் எழுதியுள்ளார்.

## வெளியீடுகள்
ஜெயா மேத்தா பகுத்தறிவுக் கவிதைகளை எழுதுவதில் கைதேர்ந்தவர். இவரது கவிதைகள்  உணர்ச்சி உலகில் அடைக்கப்படுவதற்குப் பதிலாக தர்க்கரீதியாகவும், சமூக விழிப்புணர்வைக் கொண்டதாகவும் உள்ளன. *வெனிஸ் பிளைண்ட்* (1978), *ஏக் திவாஸ்* (1982), *ஆகாஷ்மா தாராவ் சூப் சே* (1985), *ஹாஸ்பிடல் பீம்ஸ்* (1987) ஆகியவை இவரது கவிதைத் தொகுப்புகள் ஆகும். *ரேணு* மற்றும் *ஏக் ஆ கரே பண்டாடு* (1989) ஆகியவை இவரது நாவல்கள் ஆகும். "*வெனிஸ் ப்ளைண்ட்* மற்றும் *ஆகாஷ்மா தாராவ் சுப் சே* "மனித இக்கட்டான நிலை பற்றிய அக்கறையைப் பிரதிபலிக்கின்றன. *மனோகத்* (1980), *காவ்யசங்கி* (1985), *அனே அனுசந்தன்* (1986), *புத்தக அலமாரி* (1991) ஆகியவை இவரது விமர்சனப் படைப்புகள் ஆகும். *கவி பிரி கவிதா* (1976), *வர்தா விஷ்வா* (இணை திருத்தம், 1980), *சுரேஷ் தலால்னா ஷ்ரேஷ்த் காவ்யோ* (1985), *அப்னா ஷ்ரேஷ்ட் நிபந்தோ* (1991), *ரகுபதி ராகவ் ராஜாராம்* (2007) ஆகியவற்றையும் தொகுத்துள்ளார். *குசராத்தி கவிதா அனே நாடகம் ஹாஸ்யவினோத்*, *குசராத்தி ப்ரஷ்ஷ்டி காவ்யோ* (1965), *குசராத்தி லேகிகாஓ நவல்கதா-வர்தா சாஹித்யமா அலேகேலு ஸ்த்ரீனு சித்ரா* ஆகியவை இவரது ஆராய்ச்சிப் படைப்புகளில் அடங்கும். *விமந்தி சக்கர நாற்காலி* இவரது பயணக் குறிப்பு ஆகும்.

பல படைப்புகளை ஜெயா மேத்தா மொழிபெயர்த்துள்ளார். *மாரா மித்ரோ* (1969), *ஆரத்தி பிரபு* (1978), *மண்ணு கரன்* (1978), *சர்ச்பெல்* (1980), *சானி* (1981), *ரவீந்திரநாத்: டிரான் வியாக்யானோ*, *சவுந்தர்யமிமான்சா* (இணை மொழிபெயர்ப்பாளர்), *சாம்போ அனே ஹிம்புஷ்பா*, *சமுத்ரயல்னி*, *ரீவென்யூ கர்ஜானா* (அம்ரிதா ப்ரீதம் சுயசரிதை, 1983), *தஸ்தவேஜ்* (1985), *சுவர்ண முத்ரா அனே...* (1991). *ராதா, குந்தி, திரௌபதி* (2001), *வியாஸ்முத்ரா* ஆகியவை இவரது மொழிபெயர்ப்புகளாகும்.எர்னஸ்ட் ஹெமிங்வேயின் *[[கிழவனும் கடலும்|தி ஓல்ட் மேன் அண்ட் தி சீயை]]* குசராத்தியில் மொழிபெயர்த்தார்.

எஸ். எல். பைரப்பாவின் *தாது* நாவலை 1992ஆம் ஆண்டில் ஜெயா மேத்தா மொழிபெயர்த்தார்.

## விருதுகள்
ஜெயா மேத்தா தனது மொழிபெயர்ப்புகளுக்காக சாகித்திய அகாதமி மொழிபெயர்ப்பு பரிசினைப் பெற்றார்.

## மேலும் பார்க்கவும்

* குஜராத்தி மொழி எழுத்தாளர்களின் பட்டியல்

## மேற்கோள்கள்

பகுப்பு:பாவ்நகர் மாவட்ட நபர்கள்
பகுப்பு:வாழும் மக்கள்
பகுப்பு:1932 பிறப்புகள்
திருமதி நதிபாய் தாமோதர் தாக்கர்சே மகளிர் பல்கலைக்கழகம்

[thumb| [மும்பை திருமதி நதியாய் தாமோதர் தாக்கர்சி மகளிர் பல்கலைக்கழகத்தின் நூற்றாண்டு நினைவாக வெளியிடப்பட்ட தபால்தலை.]]
**திருமதி நதிபாய் தாமோதர் தாக்கர்சே மகளிர் பல்கலைக்கழகம்** (*Shreemati Nathibai Damodar Thackersey Women's University*) என்பது **தி. ந. தா. தா.** **மகளிர் பல்கலைக்கழகம்** (*SNDT Women's University*) எனச் சுருக்கமாக அழைக்கப்படுகிறது. இது இந்தியாவின் மும்பை நகரத்தில் உள்ள ஒரு பெண்கள் பல்கலைக்கழகமாகும். இந்தப் பல்கலைக்கழக தலைமையகம் தெற்கு மும்பையில் உள்ள சர்ச் கேட்டில் உள்ளது. இதன் முதன்மை வளாகம் சர்ச்கேட்டில் உள்ளது. இங்கு இரண்டு வளாகங்கள், மும்பையின் சாந்தகுரூஸ் - ஜூகூ பகுதியிலும் மற்றொன்று புனேவிலும் உள்ளது. இந்த பல்கலைக்கழகம் மகாராட்டிரம், அசாம், உத்தரப்பிரதேசம், பீகார், மத்திய பிரதேசம், சூரத்து மற்றும் கோவா ஆகிய மாநிலங்களில் இணைவுப் பெற்ற கல்லூரிகளைக் கொண்டுள்ளது. இதனை நிறுவியதில் தோண்டோ கேசவ் கார்வே முக்கியப் பங்கு வகித்தார். கார்வே 1915-ல் ஜப்பான் பெண்கள் பல்கலைக்கழகத்தின் ஈர்க்கப்பட்டார்.

## வரலாறு
1920-ல் இந்தப் பல்கலைக்கழகம் திருமதி நதிபாய் தாமோதர் தாக்கர்சே மகளிர் பல்கலைக்கழகம் என்று பெயரிடப்பட்டது. விட்டல்தாசு தக்கர்சி இந்நேரத்தில் ₹1500000 தனது தாயார் திருமதி நதிபாய் தாமோதர் தக்கர்சேயின் நினைவாக வழங்கியதால், இப்பல்கலைக்கழகத்திற்கு தக்கர்சேயின் பெயர் இடப்பட்டது. ஆனால் பணம் முழுமையாகச் செலுத்தப்படவில்லை. இப்பல்கலைக்கழகத்தில் தற்பொழுது 70,000க்கும் மேற்பட்ட மாணவிகள் பயின்று வருகின்றனர். இது சர்ச் கேட், சாந்தகுரூஸ் - ஜூகூ, புனே என மூன்று வளாகங்களைக் கொண்டுள்ளது.

## குறிப்பிடத்தக்க முன்னாள் மாணவர்கள்
* அனிதா தோங்ரே, வடிவமைப்பாளர்
* மசாபா குப்தா, வடிவமைப்பாளர்
* நீதா லுல்லா, வடிவமைப்பாளர்
* ஜெய மேத்தா, குசராத்தி கவிஞர் மற்றும் விமர்சகர்
* சித்ரா முட்கல், பிரபல இந்தி எழுத்தாளர்
* ராணி முகர்ஜி, இந்திய நடிகை
* ஹீரா பதக், குசராத்தி கவிஞர் மற்றும் விமர்சகர்
* சுருதி சடோலிகர், இந்தியப் பாரம்பரிய இசைப் பாடகி
* சோனாக்சி சின்கா, இந்திய நடிகை
* பாரதி வைசம்பாயன், இந்தியப் பாரம்பரிய இசைப் பாடகர்
* வாசுபகேன், குசராத்தி எழுத்தாளர்

## மேற்கோள்கள்
இமாச்சலிய இசை

**[[இமாச்சலப் பிரதேசம்|இமாச்சலப் பிரதேசத்தின்]] இசையில்** அப்பகுதியில் இருந்து பல வகையான நாட்டுப்புறப் பாடல்கள் அடங்கியுள்ளன, அவற்றில் பல இசைக்கருவிகளின் துணையில்லாமல் பாடப்படுகின்றன.

## பாணிகள்
**சோரி** என்பது திருமணத்திற்குப் புறம்பான காதலைக் கொண்டாடும் ஒரு வகை பாடல். இந்த வார்த்தையின் அர்த்தம் காதலன் என்பதாகும். இது இமாச்சல பிரதேசத்தின் மகாசு மற்றும் சிர்மௌர் போன்ற பகுதிகளில்பிரபலமானது, மேலும் ஜூமர் என்ற பெண் நடனத்துடன் இது பாடப்படும்.

குலு பள்ளத்தாக்கின் லமன் பாடல்கள் மற்றொரு வகை காதல் பாடல்.

ஹிமாச்சல பிரதேச பெண்களால் திருவிழாக்கள் மற்றும் கொண்டாட்டங்களில் சம்ஸ்கார பாடல்கள் பாடப்படுகின்றன. இந்த பாடல்கள் ராகங்களை அடிப்படையாகக் கொண்டவை, அவை இந்திய பாரம்பரிய இசையின் தொகுப்புகள், தற்காப்பு ஜான்ஜோதிகள்  போன்றவை.

அங்சலியன் என்பது திருமணத்திற்குப் பிறகு மணமகள் வீட்டிலும், திருமணமாகாத பெண்ணின் வீட்டிலும் பெண்களாலும் பாடப்படும் ஆன்மிகப் பாடல்கள். 

சம்பா - பாங்கியில், தெருக்கூத்து  இசைக்கலைஞர்கள் காஞ்சரி ( தாம்பூலம் ) வாசித்து, சரம் பொம்மலாட்டம் செய்கிறார்கள்.

## இசைக் கருவிகள்

### தாள வாத்தியம்
ஹிமாச்சல பிரதேச நாட்டுப்புற இசையில் தம்மாமா, டமாங்ட், கஜ்ஜு, டோரு, தௌன்சா, நகரா, தோல்கு, நகர்த், தமகா, டஃபேல், தோல், டோல்கி மற்றும் ஹுடாக் உள்ளிட்ட பல்வேறு வகையான தாளவாத்தியங்கள் இடம்பெற்றுள்ளன. தாளம் அல்லாத வாத்தியங்களில் காந்தா மற்றும் காரியல் (காங்ஸ்), சிம்தா (டாங்ஸ்), மஞ்சிரா மற்றும் ஜாஞ்ச் (சிம்பல்கள்), குங்குரு (மணிகள்), தாலி (தட்டு) மற்றும் கோகதா மூர்ச்சாங் ஆகியவை அடங்கும். 

### காற்றிசை வாத்தியங்கள்
[இடது|thumb|300x300px| ராயல் பேலஸில் இசைக்குழு, [சரகான்|சரஹான், ஹெச்பி, இந்தியா]]
அல்கோஜா/அல்கோசா (இரட்டைப் புல்லாங்குழல்), பீப்னி, ஷெஹ்னாய் (ஓபோ), பிஷுடி (புல்லாங்குழல்), கர்னல் (நேரான பித்தளை எக்காளம்) மற்றும் ரணசிங்க (வளைந்த பித்தளை எக்காளம்) போன்ற காற்றிசை கருவிகளும் உள்ளன.

### சர வாத்தியங்கள்
சர இசைக்கருவிகளில் கிராமியங், ராவணன் (ஒரு சிறிய இடைவிடாத வீணை), சாரங்கி (வளைந்த வீணை), ஜுமாங், ருமான், எக்தாரா மற்றும் கிந்தாரி தேவதாரா ஆகியவை அடங்கும்

### பாடகர்கள்
மோஹித் சவுகானின் 'மோர்னி', கர்னைல் ராணாவின் பல்வேறு நாட்டுப்புறப் பாடல்கள், தீரஜின் காதல் பாடல்கள் மற்றும் தாக்கூர் தாஸ் ரதியின் 'நாடிஸ்' ஆகியவை இமாச்சலப் பிரதேசத்தின் இசைக்கு பெரும் பங்களிப்பை அளித்துள்ளன. மவுண்டன் மியூசிக் ப்ராஜெக்ட் மற்றும் லாமன் போன்ற புதிய முயற்சிகள்இமாச்சலி நாட்டு மக்களுக்கு சமகால ஒலியைக் கொடுக்கின்றன.

பகுப்பு:இந்திய இசை
பகுப்பு:நாட்டார் இசை
மாலா ராய்

**மாலா ராய்** (*Mala Roy*)(பிறப்பு 19 நவம்பர் 1957) என்பவர் இந்திய அரசியல்வாதி ஆவார். இவர் 2019 முதல் கொல்கத்தா தெற்கு மக்களவை உறுப்பினராக உள்ளார். இவர் அகில இந்திய திரிணாமுல் காங்கிரசு கட்சியைச் சேர்ந்தவர். இவர் 2015 முதல் கொல்கத்தா மாநகராட்சியின் தலைவராக இருந்து வருகிறார்.

## வாழ்க்கை
மாலா ராய் 1976-ல் கொல்கத்தா பல்கலைக்கழகத்தில் பட்டம் பெற்றார். இவர் திரிணாமுல் காங்கிரசு கட்சியின் முன்னாள் சட்டமன்ற உறுப்பினரும் துணைத் தலைவருமான  நிர்பேத் ரேயை மணந்தார்.

## அரசியல் வாழ்க்கை
1995-ல், ராய் கொல்கத்தா மாநகராட்சி பகுதி எண்.88லிருந்து உறுப்பினராகத் தேர்ந்தெடுக்கப்பட்டார். இவர் இந்தியத் தேசிய காங்கிரசு கட்சியின் வேட்பாளராகப் போட்டியிட்டு 576 வாக்குகள் வித்தியாசத்தில் தனது அடுத்தபடியாக வந்த போட்டியாளரைத் தோற்கடித்தார். 2000ஆம் ஆண்டில், இவர் திரிணாமுல் காங்கிரஸ் கட்சியின் வேட்பாளராகப் போட்டியிட்டு, இந்தியப் பொதுவுடைமைக் கட்சியின் (மார்க்சிஸ்ட்) சுதேசரஞ்சன் தாசை 3,205 வாக்குகள் வித்தியாசத்தில் தோற்கடித்து தனது இடத்தைத் தக்க வைத்துக் கொண்டார். 2005ல் தேசியவாத காங்கிரசு கட்சியின் வேட்பாளராகப் போட்டியிட்டு திரிணாமுல் கட்சியின் ககோலி கோஷ் தஸ்திதாரை 1,900 வாக்குகள் வித்தியாசத்தில் தோற்கடித்தார். 2010-ல், இவர் மீண்டும் காங்கிரசு கட்சியின் வேட்பாளராகப் போட்டியிட்டுத் தேர்ந்தெடுக்கப்பட்டார்.

மாலா ராய் 2014ஆம் ஆண்டு நடைபெற்ற இந்தியப் பொதுத் தேர்தலில் கொல்கத்தா தெற்குத் தொகுதியில் காங்கிரசு கட்சியின் வேட்பாளராகப் போட்டியிட்டார். இவர் நான்காவது இடத்தைப் பிடித்தார். இவரால் 113,453 வாக்குகளை மட்டுமே பெற முடிந்தது. பின்னர், மார்ச் 7, 2015 அன்று, மம்தா பானர்ஜியை கடுமையாக விமர்சித்த மாலா ராய், உள்ளாட்சித் தேர்தலுக்கு முன்னதாக, திரிணாமுல் காங்கிரசில் மீண்டும் இணைந்தார். மாநகராட்சித் தேர்தலில் போட்டியிட்டு பகுதி உறுப்பினராகத் தேர்ந்தெடுக்கப்பட்ட பிறகு, இவர் மாநகராட்சியின் தலைவரானார். இந்த மாநகராட்சியின் முதல் பெண் தலைவர் இவர் என்ற பெருமையினைப் பெற்றார். இவர் பகுதி உறுப்பினராக இருந்தபோது, தன்னுடைய 88வது பகுதியினை நகரின் பசுமையான பகுதியாக மாற்றினார்.

12 மார்ச் 2019 அன்று, கட்சித் தலைவர் மம்தா பானர்ஜி, வரவிருக்கும் பொதுத் தேர்தலில் ராய் கொல்கத்தா தெற்கு தொகுதியில் போட்டியிடுவார் என்று அறிவித்தார். அப்போதைய நாடாளுமன்ற உறுப்பினர் சுப்ரதா பக்ஷி கட்சியின் அமைப்பை வலுப்படுத்த ஆர்வமாக இருப்பதால் தேர்தலில் போட்டியிட மறுத்துவிட்டார். மே 23 அன்று, மாலா தனது நெருங்கிய போட்டியாளரான பாரதிய ஜனதா கட்சியின் சந்திர குமார் போசை 155,192 வாக்குகள் வித்தியாசத்தில் தோற்கடித்து மக்களவைக்குத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மேற்கு வங்காள அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1957 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
அம்ரித்பால் சிங்

**அம்ரித்பால் சிங் சாந்து** (**Amritpal Singh Sandhu**) (பிறப்பு: 1993) பஞ்சாப் பிரிவினையைக் கோரும் காலிஸ்தான் இயக்கத்தை தீவிரமாக ஆதரிக்கும் சீக்கியர் ஆவார். மேலும் தன்னைத்தானே சீக்கிய மதகுருவாக அறிவித்தக் கொண்டவரும், அரசியல்வாதியும் ஆவார். இவர் அவர் 2024 முதல் கதூர் சாகிப் நாடாளுமன்றத் தொகுதியை பிரதிநிதித்துவப்படுத்தும் மக்களவையில் நாடாளுமன்ற உறுப்பினராக உள்ளார்.

இவர் பிரிவினை இயக்கமான காலிஸ்தான் இயக்கத்தை ஆதரிக்கும் *[[வாரிஸ் பஞ்சாப் தே|பஞ்சாபின் வாரிசுகள் இயக்கத்தின்]]* தலைவர் ஆவார். செப்டம்பர் 2022ல் இவர் துபாய் நாட்டிலிருந்து இந்தியாவிற்கு திரும்பிய பிறகு, பிப்ரவரி 2022ல் வாகன விபத்தில் இறந்த நடிகரும், பஞ்சாப் வாரிஸ் தே-யின் குழுவின் தலைவருமான *தீப் சிங் சித்து*விற்கு பதிலாக *வாரிஸ் பஞ்சாப் தே* இயக்கத்தின் தலைமைப் பதவியை 4 மார்ச் 2022 அன்று ஏற்றார்.

## செயற்பாடுகள்
25 செப்டம்பர் 2022 அன்று அனந்த்பூர் சாஹிப் நடைபெற்ற பெரிய அளவிலான கூட்டத்தில் அம்ரித்பால் சிங் தனது முதல் சொற்பொழிவை ஆற்றி தனது இருப்பை சீக்கியர்களிடத்தில் வெளிப்படுத்திக் கொண்டார்.  பின்னர் அமிர்தசரஸ் நகரத்திலிருந்து பஞ்சாப் முழுவதும் தனது இயக்கச் சுற்றுப்பயணத்தை மேற்கொண்டார்.

## சர்ச்சைகள்
அக்டோபர் 2022ல் அம்ரித்பால் சிங் யேசு கிறிஸ்து பேசிய பேச்சு சர்ச்சைக்கு இடமானது.
அம்ரித்பால் சிங் 12ம் வகுப்பு வரை மட்டுமே படித்தவர் என்றும், பஞ்சாப் மற்றும் விவசாயம் குறித்து ஏதும் அறியாதவர் என்றும் பாரதிய கிசான் ஒன்றியத்தின் தலைவர் ஜோகிந்தர் சிங் உக்கிரகான் குற்றம் சாட்டினார். மேலும் அம்ரித்பால் சிங் தன்னை பகத் சிங்குடன் தொடர்புறுத்தி பேசிக்கொண்டார்.

2 அக்டோபர் 2022 அன்று  சிவ சேனா தலைவர் தாக்கரே, பிந்தரன்வாலா போன்று பிரிவினைவாத நடவடிக்கைகளில் ஈடுபடும் அம்ரித்பால் சிங் மீது இந்திய அரசு நடவடிக்கை எடுக்க கோரிக்கை வைத்தார். காலிஸ்தான் பிரிவினை பேச்சிற்காக 7 அக்டோபர் 2022 அன்று அம்ரித்பால் சிங்கின் டுவிட்டர் கணக்கு முடக்கப்பட்டது. அம்ரித்பால் சிங்கின் பிரிவினைவாத நடவடிக்கைகளை கண்காணிக்குமாறு பஞ்சாப் மாநில அரசை இந்திய உள்துறை அமைச்சகம் கேட்டுக்கொண்டது. டிசம்பர் 2022ல் சிங்கின் இன்ஸ்டாகிரம் உலகம் முழுவதுமாக முடக்கப்பட்டது.

பிப்ரவரி 2023 இறுதியில் சிங்கின் கூட்டாளியான லவ்பிரீத் சிங்கை அஜ்னலா காவல் நிலைய அதிகாரிகள் கைது அடைத்து வைத்திருந்தனர். இதனால் சிங்கின் ஆதரவாளர்கள் கத்தி, ஈட்டி, துப்பாக்கி போன்ற ஆயுதங்களுடன் காவல்துறையினரை மிரட்டி லவ்பிரீத்தை விடுவித்தனர். மேலும் காவல்துறையினர் லவ்பிரீத் சிங்கை தவறுதலாக கைது செய்தற்காக அம்ரித்பால் சிங் ஆதராவளர்களிடம் மன்னிப்பும் கேட்டுக் கொண்டனர்.

## கைது
தனி நாடு கோரும் காலிஸ்தான் இயக்க ஆதரவாளரான அம்ரித்பால் சிங்கை 23 ஏப்ரல் 2023 அன்று காவல்துறையினர் மோகா மாவட்டத்திலுள்ள் ரோட் கிராமத்தில் வைத்து கைது செய்ததும், பட்டிண்டா விமானப்படை தளத்திற்கு அழைத்துச் சென்று, பின்னர் அங்கிருந்து அசாம் மாநிலத்தின் திப்ருகார் நகரத்திற்கு அழைத்து சென்று சிறையில் அடைத்தனர்.

நடிகர் தீப் சித்துவால் தொடங்கப்பட்ட பஞ்சாபின் வாரிசுகள் இயக்கத்தின் தலைமை பொறுப்பில் அம்ரித்பால் சிங் உள்ளார் என்பது குறிப்பிடத்தக்கது.

## இதனையும் காண்க
* தீப் சிங் சித்து
## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:அமிர்தசரஸ் மாவட்டம்
பகுப்பு:சீக்கியர்கள்
பகுப்பு:காலிஸ்தான் இயக்க நபர்கள்
பகுப்பு:இந்தியாவில் பிரிவினைவாதம்
பகுப்பு:18ஆவது மக்களவை உறுப்பினர்கள்
பகுப்பு:இந்திய சுயேட்சை அரசியல்வாதிகள்
மொபிதா அகமது

**மொபிதா அகமது** (*Mofida Ahmed*)(1921-2008) என்பவர் இந்தியத் தேசிய காங்கிரசு கட்சியினைச் சேர்ந்த ஓர் இந்திய அரசியல்வாதி ஆவார். இவர் அசாமின் முதல் பெண் இந்திய மக்களவை உறுப்பினர் ஆவார். மேலும் இந்தியாவில் பாராளுமன்ற உறுப்பினர்களாக இருந்த சில முஸ்லிம் பெண்களில் ஒருவர். .

## இளமையும் கல்வியும்
மொபிதா நவம்பர் 1921-ல் ஜோர்ஹாட் நகரில் முகமது பருவா அலியின் மகளாகப் பிறந்தார். இவர் தன் கல்வியைத் தனிப்பட்ட முறையில் தொடர்ந்தார். பிற்கால வாழ்க்கையில், இவர் அசாமியப் பத்திரிகைகளில் கட்டுரைகளை எழுதினார். இவரது படைப்புகளில் *பிஸ்வாதிப்-பாபுஜி* மற்றும் *பரதர்-நேரு* ஆகியவை அடங்கும்.

## தொழில்
மொபிதா அகமது தேசிய சேமிப்புத் திட்டத்தில் கவுரவ பதவியினை 14-7-55 முதல் 19-1-57 வரையும், செஞ்சிலுவைச் சங்க (ஜோர்ஹாட்டில்) இணைச்செயலாளராக  1946 முதல் 1949 பணியாற்றினார். 1953ஆம் ஆண்டு தொடங்கப்பட்டதிலிருந்து 1956ஆம் ஆண்டு இறுதி வரை கோலாகாட்டில் காங்கிரசின் மகளிர் பிரிவின் ஒருங்கிணைப்பாளராக இருந்தார். இவர் தேஜ்பூர் மாவட்டத்தில் மகிளா சமிதியின் சார்பில் (அக்டோபர் 1951 முதல் ஜனவரி 1953 வரை) மகப்பேறு பிரச்சனைகளினால் பாதிக்கப்பட்ட பெண்களை மீட்புக் குழுவில் உதவி செயலாளராகவும் பணியாற்றினார்.

## தனிப்பட்ட வாழ்க்கை
மொபிதா அகமது 1940 திசம்பர் 11 அன்று அசானுதீன் அகமதுவை மணந்தார். இவர் வாசித்தல், பின்னல், தையல், தோட்ட பராமரிப்பு போன்ற பொழுதுபோக்கினை விரும்பினார். 2008ஆம் ஆண்டு சனவரி 17ஆம் தேதி தனது 88ஆவது வயதில் முதுமைக் காரணமாகக் காலமானார்.

## மேற்கோள்கள்

பகுப்பு:2008 இறப்புகள்
பகுப்பு:1921 பிறப்புகள்
பகுப்பு:2ஆவது மக்களவை உறுப்பினர்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
ரேணுகா தேவி பர்கடகி

**ரேணுகா தேவி பர்கடாகி** (*Renuka Devi Barkataki*)(1932 - 2017) என்பவர்அசாமைச் சேர்ந்த ஓர் இந்திய அரசியல்வாதி ஆவார். 

## அரசியல்
ரேணுகா 1977 முதல் 1979 வரை பிரதமர் மொரார்ஜி தேசாய் தலைமையிலான ஜனதா கட்சி அரசாங்கத்தில் கல்வி, சமூக நலன் மற்றும் கலாச்சாரத்திற்கான மத்திய அமைச்சராக இருந்தார். 1962-ல், இந்தியத் தேசிய காங்கிரசு வேட்பாளராக பர்பேட்டா மக்களவைத் தொகுதியிலிருந்து மூன்றாவது மக்களவைக்கு உறுப்பினராகத் தேர்ந்தெடுக்கப்பட்டார். 1972-ல், இவர் ஹாஜோ சட்டமன்றத் தொகுதியிலிருந்து அசாம் சட்டமன்றத்திற்கு உறுப்பினராகத் தேர்ந்தெடுக்கப்பட்டார். 1977-ல், ஜனதா கட்சி வேட்பாளராக கவுகாத்தி மக்களவைத் தொகுதியிலிருந்து ஆறாவது மக்களவைக்கு உறுப்பினராகத் தேர்ந்தெடுக்கப்பட்டார். பின்னர், இந்திய செஞ்சிலுவைச் சங்கத்தின் அசாம் மாநிலக் கிளையின் கௌரவச் செயலாளராக ஆனார். 

## இறப்பு
ரேணுகா தேவி காயம் காரணமாக அரசு மருத்துவமனையில் 14 ஆகத்து 2017 அன்று இறந்தார்.

## மேற்கோள்கள்

## வெளி இணைப்புகள்

* 
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2017 இறப்புகள்
பகுப்பு:1932 பிறப்புகள்
பகுப்பு:6வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாம் சட்டமன்ற பெண் உறுப்பினர்கள்
பிட்டைபீடியா

**பிட்டைபீடியா** (    ) ஷா ஜோ ரிசாலோ பற்றிய ஒரு திட்டமாகும், இதில் ஷா அப்துல் லத்தீஃப் பித்தாயின் படைப்புகள் பற்றிய அனைத்து கலைப்படைப்புகள், தொகுப்புகள், மொழிபெயர்ப்புகள், புத்தகங்கள், ஆய்வுக் கட்டுரைகள் வெளியிடப்படுகின்றன. இந்த திட்டத்தை அப்துல் மஜித் புர்கிரி இன்ஸ்டிடியூட் ஆப் லாங்குவேஜ் இன்ஜினியரிங், ஹைதராபாத், சிந்து பாகிஸ்தான் உருவாக்கியுள்ளது. 

## வளர்ச்சி
பிட்டைபீடியாவின் கருத்தை முன்வைத்த கணக்கீட்டு மொழியியலாளர் அமர் ஃபயாஸ் புரிரோவின் யோசனை மேம்பாடு ஆகும், அங்கு பல்வேறு எழுத்தாளர்களால் செய்யப்பட்ட ஷா ஜோ ரிசாலோவின் அனைத்து மொழிபெயர்ப்புகளும் புத்தகங்கள் உட்பட ஆய்வுக் கட்டுரைகளும் என்சைக்ளோபீடியா போன்ற ஒரு இணையதளத்தில் வெளியிடப்படலாம். ஷா அப்துல் லத்தீப் பித்தாய் தனது கவிதையில் பாடிய விலங்குகள், பறவைகள், இடங்கள் மற்றும் மனித கதாபாத்திரங்கள் பற்றிய அறிவியல் தரவுகள் ஆராய்ச்சி தளத்தில் வழங்கப்படும். பின்னர் அப்துல் மஜித் புர்கிரி இன்ஸ்டிடியூட் ஆஃப் லாங்குவேஜ் இன்ஜினியரிங் இந்த திட்டத்திற்கான பணிகளைத் தொடங்கியது.  

## மொழிகள்
சிந்தி என்பது பிட்டைபீடியாவின் முதன்மை மொழியாகும், அதே சமயம் ஆங்கிலம், அரபு, பாரசீகம், உருது மற்றும் பஞ்சாபி மொழிபெயர்ப்புகள் இணையப் பயன்பாட்டில் கிடைக்கின்றன. ஒவ்வொரு வசனத்திற்கும் தேவநாகரி மற்றும் லத்தீன் அச்சுக்கலையில் அவரது ஒலிபெயர்ப்பும் வெளியிடப்பட்டுள்ளது.

## மேலும் பார்க்கவும்

* ஷா ஜோ ரிசாலோ
* ஷா அப்துல் லத்தீப் பிட்டாய்
* அப்துல் மஜித் புர்கிரி மொழி பொறியியல் நிறுவனம்

## மேற்கோள்கள்

## வெளி இணைப்புகள்

* பிட்டைபீடியா, ஷா ஜோ ரிசாலோவை அடிப்படையாகக் கொண்ட முழுமையான தொகுப்பு
பகுப்பு:பாக்கித்தானிய இலக்கியம்
பகுப்பு:சூபிய இலக்கியங்கள்
பாவனா பால்சவர்

**பாவனா பால்சவர்** (பிறப்பு 21 அக்டோபர் 1975) ஓர் இந்திய திரைப்பட, மேடை மற்றும் தொலைக்காட்சி நடிகை ஆவார். அவர் *குடூர் கு* (2010) என்ற மௌன நகைச்சுவைத் தொடரில் நடித்துள்ளார்.

## தனிப்பட்ட வாழ்க்கை
பாவனா இந்தி சினிமா நடிகை சுபா கோடே மற்றும் அவரது கணவர் திரு. டி.எம்.பால்சவர் ஆகியோரின் மகள் ஆவார். அவருக்கு ஒலிப்பதிவாளர் அஸ்வின் பால்சவர் உட்பட இரண்டு உடன்பிறப்புகள் உள்ளனர். பாவனாவின் அம்மா  திரைப்படக் குடும்பத்தில் இருந்து வந்தவர். பாவனாவின் தாய்வழி மாமா (சுபாவின் சகோதரர்) பிரபல நடிகர் விஜு கோடே மற்றும் அவரது தாய்வழி தாத்தா மேடை மற்றும் மௌன நடிகர் நந்து கோடே ஆவர். மேலும், நந்து கோடேவின் அண்ணன், பழங்கால பிரபல நடிகையான துர்கா கோட்டின் கணவர் ஆவார். எனவே, பாவனா துர்கா கோட்டின் பேத்தி ஆவார் .

பாவனா மும்பை பாந்த்ராவில் உள்ள ஆர்ய வித்யா மந்திர் உயர்நிலைப் பள்ளியில் பயின்றார். மும்பை ஜூஹூவில் உள்ள திருமதி நதிபாய் தாமோதர் தாக்கர் மகளிர் பல்கலைக்கழகத்தில் ஆடை வடிவமைப்பு மற்றும் ஒருங்கிணைப்பில் பட்டம் பெற்றவர் *.*

2002 இல், பதின்மூன்று ஆண்டுகள் காதலித்த பிறகு, பாவனா நடிகர் கரண் ஷாவை மணந்தார். கரண் ஷா தனது தாயின் தங்கையான நடிகையும் சமூக ஆர்வலருமான டினா அம்பானியின் மருமகன் ஆவார். இது கரனின் இரண்டாவது திருமணமாகும். அவர் தனது முதல் மனைவியுடன் இரண்டு குழந்தைகளுக்கு தந்தை ஆவார்.

## திரைப்படவியல்

* *தூம் தாடக்கா* (அங்கூரி)
* *ஸுகி ஸஞ்சராச்சி 12 ஸுத்ரே*
* *ஆம்ச்யா சர்க்கே ஆம்ஹிச்* (சுபாங்கி)

; தொலைக்காட்சி

* *பிர் பி தில் ஹை ஹிந்துஸ்தானி* (2003) (சரஸ்வதி/சாரு)
* *தேக் பாய் தேக்* (சுனிதா திவான்) (1993)
* *ஜபான் சம்பால்கே* (திருமதி விஜயா) (1993)
* *நோ ப்ராப்ளம்* (1993)
* *தெஹ்கிகாட்* (1994) மரியா டி'சோசாவாக எபிசோட் எண் 16/17 காணாமல் போன பெண்ணின் மர்மம்
* கரம்சந்த்
* *இதர் உதர்* (கேட்டி)
* *அஸ்மான் சே ஆகே*
* *அஸ்கன்ஷா*
* *மிருத்யு*
* *அடிட்*
* *ஜானே மேரா ஜிகர் கிதர் கயா ஜி* (1996–1997)
* *ஓ டாடி* (1996)
* *ஹம் ஆப்கே ஹை வோ* (1997)
* *டம் டமா டம்* (1998)
* *ஹேரா பெரி* (1999)
* *ஜுகல் பந்தி*
* *ஹம் சப் பாரதி* (2004) பானுவாக (சாந்துவின் மனைவி)
* *குடூர் கு* (பபிதா குமார்) (2010–2012)
* *அதாலத்* (வழக்கறிஞர்) (2010)
* *லகோன் மெய்ன் ஏக்* - எபிசோடிக் பாத்திரம் (2012) 
* *குடார் கு 2* (பாவ்னா அஹுஜா) (2012–2013)
* ஹர்ப்ரீத் ஆக *சத்ராங்கி சசுரல்* (2014–2016)
* பபிதா குமாராக *கத்தார் கு 3* (2014)
* பிரேம்லதா அவஸ்தியாக *பெலன் வாலி பாஹு* (2018)
* *குடியா ஹமாரி சபி பெ பாரி* பாப்லி புவாவாக (2020)
* மினல் கொட்டாடியாவாக *ஸ்பை பாஹு* (2022)

## நாடகம்/நாடகம்

* *அந்த்யுக்*

## மேற்கோள்கள்

பகுப்பு:1975 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்